ԱԱԾ տնօրեն ԱՐԹՈՒՐ ՎԱՆԵՑՅԱՆԸ ասուլիսին հայտարարեց, որ հրաժարական կտա միայն մի դեպքում. «Ես կառչած չեմ այս պաշտոնին, ես ԱԱԾ տնօրենի պաշտոնը զբաղեցնում եմ մեծ պատասխանատվությամբ ու կարծում եմ` շատ գործ ունեմ անելու, բայց երբ հասարակությունը, վարչապետը կներկայացնեն պահանջ, ես հրաժարական կտամ»: Դա զարմանալի է, քանզի գաղտնալսման իսկ փաստը նշանակում է, որ Հայաստանում գոյություն չունի ազգային անվտանգություն` որպես այդպիսին, հետեւաբար հրաժարականը պետք է լիներ այն նվազագույնը, ինչը անում է սպան: Սակայն երեւի թե, սպայի պատվի մասին նրա պատկերացումները փոքր-ինչ այլ են, եւ նա պնդում է, որ գաղտնալսումը նպատակ ուներ թուլացնել իրենց. «Որ այն գործը, որը սկսել ենք` թողնենք կիսատ, անփոխարինելի մարդիկ չկան, բայց մենք ենք այս գործը սկսել ու ունենք կամք, որ գործը հասցնենք ավարտին»: Բայց ո՞ր գործը, պարոն Վանեցյան, հեղափոխական սին եւ պրիմիտիվ միֆերին իրավական տեսք տա՞լը...